stanford-oval/wikipedia huggingface dataset:
הדומה השמינית

| --- | --- |

 מדינה:  רוסיה רוסיה
 גוף פרלמנטרי:  הדומה הממלכתית של הפדרציה הרוסית
 תקופת כהונה:  אוקטובר 2021 – אוקטובר 2026  (כ־5 שנים)
 מערכת בחירות:  17-19 בספטמבר 2021
 הרכב
 
 סיעות הקואליציה:        רוסיה המאוחדת (324)
 מספר חברי הקואליציה:  324 / 450
 סיעות האופוזיציה:        קומוניסטים (57)        רוסיה הוגנת – למען האמת (27)        ליברל-דמוקרטים (21)        האנשים החדשים (13) אחרים (2)       עצמאיים (5)        מולדת (1)        המצע האזרחי (1)        מפלגת הצמיחה (1)
 מספר חברי האופוזיציה:  126 / 450
 מפלגת השלטון:  רוסיה המאוחדת
 אתר אינטרנט
 http://www.duma.gov.ru
 → הדומה השביעית הדומה התשיעית ← 
הדומה השמינית היא מושב הבית התחתון בפרלמנט של רוסיה הנוכחי, שנבחר בבחירות הפרלמנטריות בספטמבר 2021.
הבחירות

הבחירות לדומה השמינית התקיימו בין התאריכים 17–19 בספטמבר 2021. החל מיוני 2021, 32 מפלגות פוליטיות רוסיות היו זכאיות להשתתף בבחירות. במקביל, מפלגות שקיבלו מנדטים מרשימת המפלגות או שזכו ליותר מ-3% מהקולות בבחירות הקודמות, או כאלה שהיו מיוצגות לפחות באחד הפרלמנטים המחזויים, רשאיות היו להשתתף בבחירות מבלי להידרש לאסוף חתימות. לאחר בחירות 2016, מפלגת החופש העממי ומפלגת העוצמה האזרחית איבדו את זכויותיהן, בעוד שתי מפלגות נוספות בעלות זכות השתתפות: תנועת "למען האמת" והפטריוטים של רוסיה - התאחדו עם רוסיה הוגנת לצורך הקמת מפלגת רוסיה הוגנת – למען האמת. כך, נותרו 14 מפלגות שיכלו להתמודד בבחירות מבלי לאסוף חתימות:
המצע האזרחי
רוסיה המאוחדת
אלטרנטיבה ירוקה
הירוקים
המפלגה הקומוניסטית
הקומוניסטים של רוסיה
המפלגה הליברל-דמוקרטית
האנשים החדשים
מפלגת הצמיחה
מפלגת המולדת
מפלגת הגמלאים הרוסית לצדק חברתי
המפלגה הרוסית לחירות וצדק
רוסיה הוגנת - למען האמת
יאבלוקו
18 המפלגות הנותרות נדרשו לאסוף לא פחות ממאתיים אלף חתימות כדי להשתתף בבחירות 2021.
הרכב > מפלגות

מפלגות שקיבלו יותר מ-5% מהקולות בבחירות רשאיות להקים סיעות משלהן בדומה. מפלגות שלא הצליחו להתגבר על מחסום 5%, אך מועמדיהן נבחרו במחוזות הבחירה, גם לא יוכלו להקים סיעות משלהן. במקרה זה, צירים ממפלגות אלה יצטרכו או להצטרף לסיעות של מפלגות אחרות, או שיגהנו חברי פרלמנט עצמאיים. כך גם לגבי מועמדים עצמאיים שנבחרו.
|  | ‏הדומה השמינית> .רוסיה המאוחדת.רוסיה המאוחדת. | ‏הדומה השמינית> .המפלגה הקומוניסטית.המפלגה הקומוניסטית. | ‏הדומה השמינית> .המפלגה הליברל-דמוקרטית.המפלגה הליברל-דמוקרטית. | ‏הדומה השמינית> .רוסיה הוגנת — למען האמת.רוסיה הוגנת — למען האמת. | ‏הדומה השמינית> .האנשים החדשים.האנשים החדשים. | ‏הדומה השמינית> .ללא שיוך מפלגתי.מפלגת מולדת. | ‏הדומה השמינית> .ללא שיוך מפלגתי.המצע האזרחי. | ‏הדומה השמינית> .ללא שיוך מפלגתי.מפלגת הצמיחה. | ‏הדומה השמינית> .ללא שיוך מפלגתי.עצמאיים. | סך הכל> סך הכל.סך הכל.סך הכל.סך הכל | מושבים פנויים> מושבים פנויים.מושבים פנויים.מושבים פנויים.מושבים פנויים |
| --- | --- | --- | --- | --- | --- | --- | --- | --- | --- | --- | --- |
| סוף המושב הקודם | ‏336 | 43 | 40 | 23 | — | 1 | 1 | 1 | 5 | 444 | 6 |

| מושבים בבחירות | ‏324 | 57 | 21 | 27 | 13 | 1 | 1 | 1 | 5 | 450 | 0 |

| חלוקת קולות | 7001720000000000000♠72.0% | 7001127000000000000♠12.7% | 7000600000000000000♠6.0% | 7000470000000000000♠4.7% | 7000290000000000000♠2.9% | 6999200000000000000♠0.2% | 6999200000000000000♠0.2% | 6999200000000000000♠0.2% | 7000110000000000000♠1.1% | 7002100000000000000♠100.0% | 5000000000000000000♠0.0% |
בחירת יושב הראש

באוקטובר 2021, הנשיא ולדימיר פוטין הציע את מועמד מפלגת רוסיה המאוחדת ויאצ'סלב וולודין לתפקיד יושב ראש הדומה הממלכתית לקדנציה שנייה רצופה. מזכיר המועצה הכללית של המפלגה, אנדריי טורצ'אק אמר שסיעת רוסיה המאוחדת תתמוך במועמדותו של וולודין. מאחר שלרוסיה המאוחדת יש רוב בדומה, המשמעות היא שוולודין הבטיח את בחירתו גם תמיכת מפלגות אחרות. אף על פי כן, המפלגה הליברל-דמוקרטית ורוסיה הוגנת גם תמכו בוולודין. מושב הפתיחה התקיים ב-12 באוקטובר 2021, במהלכו נבחר יושב ראש הדומה הממלכתית. בהתאם לחוקה, חבר הפרלמנט הוותיק ביותר פותח את המושב המליאה הראשון. עם זאת, לראשונה בהיסטוריה הרוסית את הישיבה פתחה חברת הפרלמנט השנייה בגיל. זה קרה לאחר שוולדימיר רסין בן ה־85, סירב לפתוח את הישיבה וזכות זו עברה לוולנטינה טרשקובה בת ה-84. בנוסף לטרשקובה, הרכב נשיאות הדומה, על פי המסורת, כלל משתתפי הצירים הוותיקים ביותר מכל סיעה בפרלמנט.
בעת בחירת היושב ראש, המפלגה הקומוניסטית של הפדרציה הרוסית סירבה לתמוך בוולודין וב-7 באוקטובר 2021 הודיעה כי תתמוך בדמיטרי נוביקוב לראשות הדומה, לאחר שכבר היה מועמד גם בבחירות 2016 למשרת היושב ראש.
מפלגת "האנשים החדשים" לא הכריזה על מועמד מטעמה, אך גם לא הביעה בפומבי תמיכה באף מועמד.
| מועמד | מועמד | קולות | אחוזים |
| --- | --- | --- | --- |
|  | √ ויאצ'סלב וולודין (רוסיה המאוחדת) | ‏80.0% | 360 / 450 |
|  | דמיטרי נוביקוב (המפלגה הקומוניסטית) | ‏13.6% | 61 / 450 |
| נמנעו | נמנעו | ‏6.4% | 29 / 450 |
ועדות

בדומה השמינית הוגדל מספר הוועדות מ-26 ל-32. לדברי ויאצ'סלב וולודין, הגידול בוועדות נובע מהסמכויות המורחבות של הפרלמנט במסגרת הרפורמה החוקתית. מאחר שהדומה הממלכתית מאשרת את חברי הממשלה, הוחלט על הקמת ועדות המבוססות על משרדים, סוכנויות ושירותים פדרליים. ב־8 באוקטובר 2021, במהלך ישיבת קבוצת העבודה הזמנית להכנת ישיבת המליאה הראשונה, אושר הרכב הוועדות והנהגתן.
הצעות חוק

לקראת כינוס הדומה, חברי הפרלמנט פאבל קראשניניקוב ואנדריי קלישאס הגישו הצעת חוק לשינוי שם משרת המושל לראש הסובייקט ולקבוע שינוי באופי עבודתו. בנוסף לשינוי שם הוצע לבטל את האיסור על מושלים להיבחר מחדש פעמיים ברציפות. ייכנס לתוקף ב־1 ביוני 2022.
בשל עלייה ברמת התחלואה, הוחלט במסגרת המאבק במגפת הקורונה ברוסיה להחיל חוק המחייב הצגת מקבילה מקומית לתו ירוק בכניסה לאירועי תרבות המוניים. כל מתחסן ברוסיה מקבל קוד QR מפורטל השירותים הציבוריים של הפדרציה הרוסית שעליו להציג בכניסה למרכזים מסחריים, תיאטראות, תחבורה ציבורית, מסעדות ואירועי תרבות המוניים. החוק תקף מ-1 בפברואר עד 1 ביוני 2022.
הדומה אימצה את חוק Fan ID, במסגרתו ממשלת הפדרציה הרוסית יכולה להגדיר אילו אירועי ספורט ניתן להשתתף בהם רק עם זיהוי חובה של צופים. על הצופים להציג "כרטיס מותאם אישית לביקור בתחרות ספורט" - זהו מסמך אלקטרוני הנדרש לזיהוי צופה או משתתף בטורניר, המתבצע "למטרות אבטחה".
הדומה אימצה תיקונים לחוק המשטרה המרחיבים את סמכויות המשטרה. שוטרים רשאים כעת להיכנס לחדרי מגורים כדי לעצור פושעים או אנשים שעדי ראייה מצביעים עליהם כמי שביצעו פשע, לפתוח מכוניות במהלך הפרות סדר ומצבי חירום וכן לבצע חיפוש באזרחים אם יש סיבה להאמין שהם מסתירים פריטים גנובים.
הדומה אימצה הצעת חוק ממשלתית שמטרתה להילחם בהפצת מידע פנים ומניעת ניגודי עניינים בספורט. זאת במטרה ליצור מנגנונים ספציפיים למניעת מניפולציה של תוצאות תחרויות ספורט. הצעת החוק מגדירה את המושגים "ניגוד עניינים בתחום התרבות הגופנית והספורט" ו"מידע פנים בתחום התרבות הגופנית והספורט" וכן מנגנונים למניעתם.
הדומה אימצה חוק לביטול בדיקה טכנית חובה לרכבים פרטיים. מכוניות נוסעים וכלי רכב מנועי השייכים לאזרחים ו"המשמשים אותם לצרכים אישיים בלבד" פטורים מהנוהל. הצעת החוק אינה חלה על מוניות וכלי רכב אחרים הכוללים הסעת נוסעים וכן כלי רכב המשמשים למטרות רשמיות.
אומצה הצעת חוק לפיה רוסיה אינה כפופה להחלטות בית הדין האירופי לזכויות אדם.
הדומה מילאה תפקיד מפתח בפעילויות חקיקה כדי להצדיק את הפלישה הרוסית לאוקראינה וארגנה הצעות חוק להכיר בריבונותו של הרפובליקה העממית של דונצק והרפובליקה העממית של לוהנסק, כבר ב-12 בפברואר 2022. במרץ, אומץ חוק על אחריות פלילית באשר להפצת ידיעות כוזבות נגד צבא רוסיה, בפועל כל ניסיון לספר על זוועת הלחימה נכנסים תחת החוק הזה, המשמש את ערכאות המשפט נגד ארגוני האופוזיציה ברוסיה. בספטמבר 2022, אומץ חוק לגיוס חלקי והרחבת סמכויות רשויות האכיפה בימי מלחמה. באוקטובר 2022, הדומה אישרה הצעות חוק לסיפוח לרוסיה של מחוזות דונצק, לוהנסק, זפורוז'יה וחרסון.
בינואר 2023, הדומה אישרה הצעת חוק המבטלת את חובת חברי הפרלמנט להצהיר בפומבי על הכנסותיהם.
ב-22 בפברואר 2023, הדומה אישרה הצעת חוק להשעיית השתתפותה של רוסיה בהסכם סטארט החדש.
ב-14 ביולי 2023, התקבלה הצעת חוק האוסרת על שינוי מין ואי-תמיכה בהתאמה מגדרית ברוסיה.
ראו גם

הבחירות הפרלמנטריות ברוסיה 2016
הערות שוליים

↑  "Fourteen parties cleared to run in lower house elections without collecting signatures". TASS. נבדק ב-2021-04-13.
↑  במושבי הפרלמנט הקודמים נקראה בפשטות "רוסיה הוגנת"
↑  הוקמה ב־2020
↑  "Единая Россия" выдвинула на пост спикера Вячеслава Володина
↑  Вновь избранные депутаты Госдумы соберутся 12 октября на первое заседание
↑  КПРФ выдвинула Новикова на пост спикера Госдумы
↑  "Фракции нового созыва назвали своих кандидатов на посты вице-спикеров". ДУМАТВ. נבדק ב-2021-10-07.
↑  "Фракции определились со своими руководителями в ГД нового созыва". duma.gov.ru. נבדק ב-2021-10-07.
↑  Тянуть больше некуда: где и как будут работать QR-коды, ‏13 בנובמבר 2021 (ברוסית)
↑  FAN ID будет постоянным‏, vesti.ru
| כינוסי הדומה הממלכתית |
| --- | --- | --- |
| הדומה הקיסרית | כינוס 1906 • כינוס 1907 • כינוס 1907–1912 • כינוס 1912–1917 | רוסיה |
| הדומה הפדרלית | כינוס 1993–1995 • כינוס 1995–1999 • כינוס 1999–2003 • כינוס 2003–2007 • כינוס 2007–2011 • כינוס 2011–2016 • כינוס 2016–2021 • כינוס 2021–2026 | רוסיה |
| יושבי ראש | סרגיי מורומצב • פיודור גולובין • ניקולאי חומיאקוב • אלכסנדר גוצ'קוב • מיכאיל רודזיאנקו • איוואן ריבקין • גנאדי סלזניוב • בוריס גריזלוב • סרגיי נארישקין • ויאצ'סלב וולודין | רוסיה |
| 0 | 1 | 2 |
| --- | --- | --- |
| הקודמת: הדומה השביעית   2016–2021 | הדומה השמינית  אוקטובר 2021 ואילך | הבאה: הדומה התשיעית |
מיכאיל גורביץ'

ערך זה עוסק במתכנן מטוסים סובייטי. אם התכוונתם למחזאי ישראלי, ראו .
| --- | --- |

 לידה:  31 בדצמבר 1892 (יוליאני) רובנשצ'ינה, Sudzhansky Uyezd, רוסיה 
 פטירה:  25 בנובמבר 1976 (בגיל 83) סנקט פטרבורג, ברה"מ 
 ענף מדעי:  תעשיית התעופה, design engineer 
 מקום קבורה:  Serafimovskoe Cemetery 
 מקום לימודים:  המכון הפוליטכני של חרקיב (1925)  Institut Supérieur de l'Aéronautique et de l'Espace  אוניברסיטת מונפלייה  אוניברסיטת חרקוב 
 מוסדות:  מיג 
 פרסים והוקרה:  עיטור לנין  פרס לנין  מדליית הניצחון על גרמניה במלחמה הפטריוטית הגדולה 1941–1945  פרס סטלין, דרגה 1  עיטור הדגל האדום של העמל  גיבור העמל הסוציאליסטי  עיטור הכוכב האדום  פרס סטלין, דרגה 2 
 
מיכאיל יוסיפוביץ' גורביץ'  (ברוסית: Михаил Иосифович Гуревич‏; 12 בינואר 1893 – 25 בנובמבר 1976) היה מתכנן מטוסים יהודי-סובייטי-אוקראיני. יחד עם ארטיום מיקויאן הוא תכנן רבים ממטוסי ה"מיג" המפורסמים.
קורות חיים

גורביץ' נולד למשפחה יהודית בעיירה רובנשצ'ינה (מחוז קורסק). אביו עסק בתיקון מכונות ליקבים. בשנת 1910 הוא סיים את התיכון באוחטירקה (מחוז חרקוב) עם מדליית כסף על הצטיינות והחל ללמוד מתמטיקה באוניברסיטת חרקוב.
לאחר שנה הוא נזרק מהאוניברסיטה בשל השתתפות בפעולות מהפכניות ונאלץ להמשיך את לימודיו במונפלייה, צרפת. הוא למד גם בבית הספר הצרפתי לתכנון מטוסים SUPAERO וסיים את לימודיו שם בשנת 1913.
בקיץ 1914 הוא שהה בביקור במולדתו, ואז פרצה מלחמת העולם הראשונה. מלחמה זו, ומלחמת האזרחים הרוסית שבאה אחריה, פגעו בלימודיו. בשנת 1925 הוא סיים את לימודיו בפקולטה לאווירונאוטיקה של המכון הטכנולוגי של חרקוב והחל לעבוד כמהנדס בחברה ממשלתית לאנרגיה.
ב-1929 עבר למוסקבה כדי לחפש עבודה כמתכנן מטוסים. ב-1937 מונה לראש צוות מתכננים במשרד פוליקרפוב, ושנתיים לאחר מכן ייסד יחד עם מיקויאן את משרד התכנון "מיג" (ראשי תיבות של מיקויאן-גורביץ'), אשר תכנן סדרה ארוכה של מטוסי קרב מוצלחים, ובהם המיג 15, עליו קיבלו מיקויאן וגורביץ' את פרס סטלין בסך 150 אלף רובל.
במשרד זה הוא היה סגן המתכנן הראשי, ומשנת 1957 - המתכנן הראשי.
גורביץ' קיבל פרסים רבים: פרס סטלין 5 פעמים, פרס לנין (1962) ואות "גיבור העמל הסוציאליסטי" (1957).
ראו גם

תעשיית תעופה ברוסיה
הערות שוליים

↑  תאריך הלידה המובא הוא לפי הלוח הגרגוריאני, המקובל בימינו. על־פי הלוח היוליאני, שהיה נהוג ברוסיה בתקופת הולדתו של גורביץ', תאריך לידתו הוא 31 בדצמבר 1892.
| --- | --- |
בקרת זהויות :  GND: 124613810  VIAF: 8325974   WorldCat (עם VIAF): 8325974 
קברו של גורביץ' בסנקט פטרבורג
לותר סטריינג'

לותר ג'ונסון סטריינג' השלישי (באנגלית: Luther Johnson Strange III; נולד ב-1 במרץ 1953) הוא פוליטיקאי ומשפטן אמריקאי שכיהן כחבר הסנאט של ארצות הברית מטעם מדינת אלבמה למשך כשנה, מפברואר 2017 עד ינואר 2018. סטריינג' מונה לסנאט בידי מושל אלבמה רוברט בנטלי לשם איוש מושבה של אלבמה בסנאט שהתפנה עם מינויו של ג'ף סשנס לתובע הכללי של ארצות הברית. סטריינג' התמודד על מועמדות המפלגה הרפובליקנית לייצוג אלבמה בסנאט, אך הפסיד לרוי מור.
ביוגרפיה

סטריינג' נולד בברמינגהאם שבאלבמה. הוא התגורר בסיליקאגה (Sylacauga) עד גיל שש, עץ עברה משפחתו לעיר הומווד. ב-1971 סיים את לימודיו התיכוניים בבית הספר התיכון "שיידס ואלי" שבברמינגהאם, ולאחר מכן קיבל תואר ראשון מבית הספר למשפטים של אוניברסיטת טוליין. ב-1981 התקבל אל בר המשפטים של מדינת אלבמה. עבדותו הראשונה בה עבד אחרי שסיים את לימודי המשפטים שלו, הייתה בחברת הקידוח הימי "סונאט" כעורך דין בחברה. ב-1985 מונה למנהל סניף החברה בוושינגטון הבירה. סטריינג' עזב את סונאט ב-1994. לפני שנבחר לתובע הכללי של אלבמה, סטריינג' ייסד את משרד עורכי הדין סטריינג' כחברה באחריות מוגבלת.
כתובע הכללי של אלבמה, תבע סטריינג' מספר פעמים את הממשלה הפדרלית של ארצות הברית, בנושאים כמו הנחיית מחלקת המשפטים ומחלקת החינוך של ארצות הברית בנושא טיפול בסטודנטים טרנסג'נדרים ושינויים בחישוב תמלוגים של מחלקת הפנים של ארצות הברית על קידוחי ים ממפרץ מקסיקו. סטריינג' הצטרף לתביעה שהוגשה בידי מדינות אחדות שהתנגדה לתוכנית האנרגיה הנקייה של ממשל ברק אובמה. יחד עם תובעים כלליים רפובליקניים אחרים, סטריינג' ניצב להגנתה של חברת אקסון מוביל כשזאת נחקרה בידי תובעים כלליים ממדינות שחקרו האם ענקית הנפט הכשילה חשיפת מידע מהותי על אודות שינויי אקלים. סטריינג' מתנגד לנישואים חד-מיניים, והביע אי-הסכמה עם פסיקת פסק דין אוברגפל נגד הודג'ס שקבע כי נישואים חד-מיניים הם זכות חוקתית תחת התיקון ה-14 לחוקת ארצות הברית. ביוני 2016 ייפה סטריינג' את כוחו של ואן דייוויס לפקח על הרשעתו של יו"ר בית הנבחרים של אלבמה מייק האברד והדחתו מתפקידו, בשל ניגוד עניינים.
מינויו של הסנאטור ג'ף סשנס לתפקיד התובע הכללי של ארצות הברית בנובמבר 2016 הותיר את אחד משני מושביה של אלבמה בסנאט ריק. סטריינג' חשף את שאיפותיו להיכנס לסנאט כממלא מקומו של סשנס בתוכנית ויקלי סטנדרד ב-22 בנובמבר 2016, ללא קשר לשאלה אם ימונה על ידי מושל אלבמה רוברט בנטלי, ותיאר בחירה פוטנציאלית לסנאט כ"דבר הנכון ביותר עבורי לעשות". שבוע לאחר מכן הכריז בפני הציבור על מועמדותו ב-6 בדצמבר. המושל בנטלי החל לראיין מועמדים לסנאט באמצע חודש דצמבר. ב-22 בדצמבר פורסם בעיתון "Montgomery Advertiser" רשימה של אנשי ציבור שהתראיינו אצל בנטלי, בהם נשיא בית המשפט העליון של אלבמה רוי מור, חבר בית הנבחרים של ארצות הברית מטעם מחוז הקונגרס החמישי של אלבמה מו ברוקס ואחדים מחברי בית המחוקקים של אלבמה. סטריינג' לא הוזמן לסבב ראיונות זה, אלא לזה שנערך שבוע לאחר מכן.
סטריינג' נבחר בסופו של דבר למלא את מקומו של סשנס בסנאט ב-9 בפברואר 2017. הוא הושבע לתפקידו באותו היום. במהלך כהונתו הקצרה בסנאט, נמנה סטריינג' בין 22 סנאטורים שחתמו על מכתב לנשיא דונלד טראמפ הקורא לו להסיג את ארצות הברית מהסכם פריז. בבחירות המקדימות במפלגה הרפובליקנית לבחירת מועמד המפלגה בבחירות המיוחדות לסנאט באלבמה הפסיד סטריינג' לרוי מור הקיצוני, חרף תמיכת הנשיא טראמפ לה זכה סטריינג'. ביום הבחירות הכלליות הפסיד מור למועמד המפלגה הדמוקרטית דאג ג'ונס.
הערות שוליים

↑  כריס מוני, בריידי דניס וסטיבן מפסון, Trump names Scott Pruitt, Oklahoma attorney general suing EPA on climate change, to head the EPA, באתר וושינגטון פוסט, 8 בדצמבר 2016 (באנגלית)
↑  אלכסנדר בארנס, מת'ו בלוץ' וג'ונתן מרטין, Alabama Election Results: Roy Moore Advances in Race for U.S. Senate Seat, באתר הניו יורק טיימס, 27 בספטמבר 2017 (באנגלית)
↑  עמרי נחמיאס‏, הגיע עם סוס לקלפי: המועמד הקיצוני גבר על האיש של טראמפ באלבמה, באתר וואלה, 27 בספטמבר 2017
↑  אמיר תיבון, מכה לטראמפ: המועמד הרפובליקאי רוי מור שנטען כי תקף מינית הפסיד באלבמה, באתר הארץ, 13 בדצמבר 2017
| --- | --- |
בקרת זהויות :  US Congress: S001202
לואיס שאוב

לואיס שאוב (בגרמנית: Louis Schaub, נולד ב-29 בדצמבר 1994) הוא כדורגלן אוסטרי יליד גרמניה, המשחק בראפיד וינה בעמדת הקשר ההתקפי. לשאוב 29 הופעות ושמונה שערים במדי נבחרת אוסטריה.
הוא נכלל על ידי אתר הכדורגל המוביל IBWM ברשימת "100 הכדורגלנים המרגשים בעולם" לשנת 2014.
חיים אישיים

שאוב הוא בן לאב גרמני ואם אוסטרית. אביו, פרד שאוב היה כדורגלן בקבוצות שונות בבונדסליגה. האב פרד נהרג בתאונת דרכים בשנת 2003 בגיל 42. באותה תאונה נפצע לואיס, שהיה בן 8 באותו זמן, אך שרד והשתקם. אחותו של לואיס, קיארה שאוב, היא כדורגלנית גם כן.
קריירת מועדונים

ב-18 באוגוסט 2012, שאוב ערך את הופעת הבכורה הבוגרת שלו בראפיד וינה מהבונדסליגה האוסטרית, בניצחון 0–3 מול שטורם גראץ במסגרת הליגה האוסטרית. ב-4 באוגוסט 2015, שאוב כבש צמד שערים בניצחון המפתיע של קבוצתו, 3-2 מול אייאקס אמסטרדם ההולנדית, במשחק במסגרת מוקדמות ליגת האלופות. שאוב שיחק בראפיד וינה במשך שש עונות, בהן היה שחקן הרכב חשוב במערך הקבוצה, וסיים עמה שלוש פעמים במקום השני בליגה, אך לא זכה באף תואר.
בקיץ 2018 חתם שאוב בפ.צ. קלן מהבונדסליגה השנייה. בעונת הבכורה שלו בקבוצה, 2018/19, סיים שאוב עם קלן במקום הראשון והעפיל עם קלן לבונדסליגה הבכירה. את עונת 2019/20 החל שאוב בקלן, ועד למחצית העונה ערך 9 הופעות והבקיע שער אחד. בינואר 2020 הושאל שאוב עד לתום עונת 2019/20 להמבורג מצמרת הבונדסליגה השנייה, אך לא הצליח להעפיל עמה לבונדסליגה, וחזר בסיום ההשאלה לפ.צ. קלן. בעונת 2020/21 הושאל שאוב לעונה אחת ללוצרן מליגת העל השווייצרית. בעונה זו הבקיע שאוב שמונה שערי ליגה, וסייע לקבוצתו לסיים במקום החמישי בליגה, ולזכות בגביע השווייצרי, לאחר ניצחון 3-1 בגמר על סנט גאלן. בתום העונה שב לפ.צ. קלן. בעונת 2021/22 ערך שאוב 28 הופעות במדי קלן, הבקיע שער אחד וסייע לקבוצתו לסיים במקום השביעי המפתיע בבונדסליגה. בתום עונה זו, עבר שאוב בהעברה חופשית להאנובר 96 מהבונדסליגה הגרמנית השנייה. שאוב שיחק שתי עונות בהאנובר, שבשתיהן היה שחקן הרכב קבוע והבקיע מספר שערים, אך לא הצליח לעלות עמה לבונדסליגה הבכירה.
בקיץ 2024 חזר שאוב למועדון בו גדל, ראפיד וינה מהבונדסליגה האוסטרית.
קריירה בינלאומית

שאוב שיחק בכל הנבחרות הצעירות של אוסטריה. ב-6 באוקטובר 2016 ערך שאוב את הופעת הבכורה שלו בנבחרת אוסטריה, כשנכנס כמחליף בדקה ה-87 בתיקו 2-2 נגד נבחרת ויילס במסגרת מוקדמות מונדיאל 2018. שאוב ואוסטריה לא הצליחו להעפיל למונדיאל 2018.
שאוב העפיל עם אוסטריה ליורו 2020, וערך בו הופעה אחת בלבד, כשנכנס בדקה ה-106 בהארכה, במשחק בו אוסטריה הפסידה 2-1 לאיטליה והודחה מהטורניר.
שאוב היה חלק מהקמפיין של אוסטריה במוקדמות מונדיאל 2022, והבקיע צמד במשחק הניצחון 4-2 על ישראל בטורניר מוקדמות זה, אך לא הצליח להעפיל עם אוסטריה למונדיאל 2022 עצמו. לאחר טורניר מוקדמות זה, שאוב לא זומן שוב לנבחרת אוסטריה.
תארים

עם פ.צ. קלן:
אליפות הבונדסליגה השנייה: 2018/19
עם לוצרן:
הגביע השווייצרי: 2020/21
אברם יופה

| --- | --- |

 לידה:  29 באוקטובר 1880 רומני, האימפריה הרוסית 
 פטירה:  14 באוקטובר 1960 (בגיל 79) סנקט פטרבורג, ברה"מ 
 שם לידה:  Авраам Израиль-Файвишевич Иоффе 
 ענף מדעי:  פיזיקה
 מקום מגורים:  ברית המועצות
 מקום קבורה:  ליטרטורסקיה מוסטקי 
 מקום לימודים:  מכון הממלכתי לטכנולוגיה של סנקט פטרבורג (1902)  אוניברסיטת מינכן (1905)  האוניברסיטה הפוליטכנית של סנקט פטרבורג  אוניברסיטת סנקט פטרבורג 
 מנחה לדוקטורט:  וילהלם רנטגן 
 מוסדות:  Agrophysical Research Institute  מכון יופה  האקדמיה הרוסית למדעים (1942–1945)  Physico-Mathematical Institute of the Russian Academy of Sciences  האוניברסיטה הפוליטכנית של סנקט פטרבורג 
 תלמידי דוקטורט:  לב לנדאו, Yakov Rauzin, פיוטר קפיצה, איגור קורצ'טוב, בפסקה זו רשומה אחת נוספת שטרם תורגמה 
 פרסים והוקרה:  פרס סטלין  פרס לנין  מדען כבוד של ברית המועצות  גיבור העמל הסוציאליסטי  עיטור לנין  עמית החברה הפיזיקלית האמריקאית 
 הערות:  יהודי
 תרומות עיקריות
 חקר תחומים רבים, בהם: אלקטרומגנטיות, רדיולוגיה, גבישים ותכונותיהם ופוטו-אלקטריות, והיה הכוח המניע ביסוד מעבדות מחקר ברדיואקטיביות, מוליכות על ופיזיקה גרעינית בברית המועצות.
 חתימה:   
 
אברם פדורוביץ' יופה (ברוסית: Абра́м Фёдорович Ио́ффе;‏ 29 באוקטובר 1880 - 14 באוקטובר 1960) היה פיזיקאי יהודי רוסי סובייטי, יליד אוקראינה.
יופה חקר תחומים רבים, בהם: אלקטרומגנטיות, רדיולוגיה, גבישים ותכונותיהם הפוטו-אלקטריות, והיה הכוח המניע בהקמת מעבדות מחקר בנושאי רדיואקטיביות, מוליכות על ופיזיקה גרעינית בברית המועצות. מעבדות רבות מהן הפכו ברבות הזמן למכוני מחקר עצמאיים. עם תלמידיו נמנו אלכסנדר אלכסנדרוב, פיוטר קאפיצה, איגור קורצ'טוב, יעקב פרנקל, ניקולאי סמיונוב, לב ארצימוביץ' ואחרים.
קורות חיים

יופה נולד למשפחה יהודית מהמעמד הבינוני בעיירה רומני באימפריה הרוסית, (כיום במחוז סומי, אוקראינה). ב-1902 סיים את לימודיו במכון לטכנולוגיה בסנקט פטרבורג ועבר לעבוד כעוזרו של וילהלם רנטגן במעבדתו במינכן במשך כשנתיים. ב-1905 קיבל תואר דוקטור מאוניברסיטת מינכן. יופה טען שראה שני שמות (אלברט איינשטיין ומילבה מאריץ') חתומים על ארבעת המאמרים המפורסמים שהוגשו לפרסום ב-1905, "שנת הפלאות", לשנתון הפיזיקה. עדות זו שימשה את הטוענים כי איינשטיין עבד על המאמרים ביחד עם אשתו, למרות שרוב היסטוריוני המדע שוללים זאת.
מ-1906 עבד יופה במכון הפוליטכני של סנקט פטרבורג, שם התמנה לפרופסור. ב-1911 המיר דתו לנצרות לותרנית ונישא לאישה לא יהודייה. ב-1913 קיבל תואר מגיסטר לפילוסופיה ושנתיים לאחר מכן דוקטור לפיזיקה. כעבור שנתיים היה לראש מחלקה שצמחה, מאוחר יותר, להיות המכון הפיזיקו-טכני ע"ש יופה.
יופה סירב להוביל את פרויקט פצצת האטום הסובייטית בטענה שהוא מבוגר מדי. הוא הודיע שהוא סומך על חניכו קורצ'טוב, וב-1942 מינה אותו לראש המעבדה התרמו-גרעינית הראשונה בברית המועצות. באקלים האנטישמי ששרר בתקופת הסטליניזם של ראשית שנות החמישים סולק יופה מתפקידו כמנהל המכון וממועצת המנהלים שלו, למרות שלהלכה כבר לא היה יהודי.
בשנת 1961 עוטר, לאחר מותו, בפרס לנין - הפרס הגבוה ביותר בברית המועצות.
עצמים על שמו

מכתש יופה על הירח קרוי על שמו
מכון לפיזיקה וטכנולוגיה על שם יופה בסנקט פטרבורג
אנית חקר הקטבים הרוסית "אקדמיק יופה" קרויה על שמו.
הדומה השביעית

| --- | --- |

 מדינה:  רוסיה רוסיה
 גוף פרלמנטרי:  הדומה הממלכתית של הפדרציה הרוסית
 תקופת כהונה:  5 באוקטובר 2016 – 5 באוקטובר 2021  (5 שנים)
 מערכת בחירות:  18 בספטמבר 2016
 הנהגה
 יו"ר הדומה:  ויאצ'סלב וולודין
 הרכב
 
 סיעות הקואליציה:        רוסיה המאוחדת (343)
 מספר חברי הקואליציה:  343 / 450
 סיעות האופוזיציה:        קומוניסטים (42)        ליברל-דמוקרטים (39)        רוסיה הוגנת (23) אחרים (2)       מולדת (1)        המצע האזרחי (1)
 מספר חברי האופוזיציה:  104 / 450
 מפלגת השלטון:  רוסיה המאוחדת
 אתר אינטרנט
 http://www.duma.gov.ru
 → הדומה השישית הדומה השמינית ← 
הדומה השביעית, שהרכבה נקבע בבחירות הפרלמנטריות ברוסיה שהתקיימו ב-17 בספטמבר 2017, הושבעה באוקטובר באותה שנה. יושב ראש הדומה השביעית היה ויאצ'סלב וולודין. הבחירות לדומה השמינית התקיימו בספטמבר 2021.
תחילה, בדומה השביעית כיהנו 448 חברי פרלמנט מתוך 450 שאמורים לכהן, לאחר ששלושה מושבים נותרו מיותמים, כשחברי הפרלמנט התפטרו מהפרלמנט ולא מונו להם מחליפים. את מושביהם נטלו 3 חברים שנבחרו בבחירות משלימות במסגרת הבחירות לרשויות המקומיות בספטמבר 2018.
הדומה השביעית התכנסה לראשונה ב-5 באוקטובר 2016, בכנס באולם המליאה שנפתח על ידי זקן הצירים, ז'ורס אלפרוב, בן ה-87, בדיון שבמסגרתו נבחר ויאצ'סלב וולודין ליושב ראש הדומה הממלכתית.
בחירת היושב ראש

ב-23 בספטמבר 2016, הנשיא ולדימיר פוטין הציע את מועמד מפלגת רוסיה המאוחדת ויאצ'סלב וולודין לתפקיד יושב ראש הדומה הממלכתית. מנהיג הרוב, ולדימיר ואסילייב אמר שסיעת רוסיה המאוחדת תתמוך במועמדותו של וולודין. ב-24 בספטמבר במפלגה אישרה את המועמדים מטעמה לתפקיד יושב ראש הדומה וסגניו. גם המפלגה הליברל-דמוקרטית ומפלגת רוסיה הוגנת הביעו תמיכתן בוולודין.
המפלגה הקומוניסטית הציעה את דמיטרי נוביקוב לתפקיד היושב ראש. ב-5 באוקטובר 2016, במושב הפתיחה של הדומה נבחר ויאצ'סלב וולודין ברוב קולות ליו"ר.
| מועמד | מועמד | קולות | אחוזים |
| --- | --- | --- | --- |
|  | √ ויאצ'סלב וולודין (רוסיה המאוחדת) | 404 | 404 / 450 |
|  | דמיטרי נוביקוב (המפלגה הקומוניסטית) | 40 | 40 / 450 |
| נמנעו | נמנעו | 6 | 6 / 450 |
חלוקת מושבים

חלוקת מושבים לפי סיעה
רוסיה המאוחדת (76.1%)
הקומוניסטים (9.4%)
הליברל-דמוקרטים (8.9%)
רוסיה הוגנת (5.1%)
המולדת והמצע האזרחי (1.2%)
חלוקת מושבים > תוצאות הבחירות

|  | סיעות הדומה> .רוסיההמאוחדת | סיעות הדומה> .הקומוניסטים | סיעות הדומה> .הליברל-דמוקרטים | סיעות הדומה> .רוסיההוגנת | סיעות הדומה> .ללא שייכות | בסך הכל> בסך הכל.בסך הכל | מושב ריק> מושב ריק.מושב ריק |
| --- | --- | --- | --- | --- | --- | --- | --- |
| סוף המושב הקודם | 238 | 92 | 56 | 64 | לא נטלו חלק | 450 | 0 |

| מושבים שזכתה בבחירות 2016 | 343 | 42 | 39 | 23 | 3 | 450 | 0 |
| ‏ 5 באוקטובר 2017 | 343 | 42 | 39 | 23 | 2 | 449 | 1 |
| ‏ 9 ביוני 2017 | 342 | 42 | 39 | 23 | 2 | 448 | 2 |
| ‏17 ביוני 2017 | 341 | 42 | 39 | 23 | 2 | 447 | 3 |
| ‏ 10 בספטמבר 2017 | 342 | 42 | 40 | 23 | 2 | 449 | 1 |
| ‏ 3 באוקטובר 2017 | 341 | 42 | 40 | 23 | 2 | 448 | 2 |
| ‏ 6 באוקטובר 2017 | 340 | 42 | 40 | 23 | 2 | 447 | 3 |
| חלוקה סופית | 340 / 447 | 42 / 447 | 40 / 447 | 23 / 447 | 2 / 447 | 447 / 450 | 3 / 450 |